**সৌদি কেন্দ্রীয় ব্যাংক** (আরবি: البنك المركزي السعودي‎‎ ) হল সৌদি আরবের কেন্দ্রীয় ব্যাংক ও আর্থিক কর্তৃপক্ষ। পূর্বে এটি **সৌদি আরব আর্থিক কর্তৃপক্ষ (এসএএমএ)** নামে পরিচিত ছিল। এটি ১৯৫২ সালে প্রতিষ্ঠিত হয়। ২০২০ সালে নাম পরিবর্তনের পরেও সৌদি কেন্দ্রীয় ব্যাংক এটির পূর্ব নাম *সৌদি আরব মনিটারি অথরিটির* সংক্ষিপ্ত রূপ *এসএএমএ* ব্যবহার করে থাকে।

ইতিহাস
------

সৌদি কেন্দ্রীয় ব্যাংক প্রতিষ্ঠার আগে ১৯২৬ সাল পর্যন্ত নেদারল্যান্ডস ট্রেডিং সোসাইটির একটি শাখা সৌদি হল্যান্ডি ব্যাংক নামে এ দেশের কেন্দ্রীয় ব্যাংক হিসাবে কাজ করেছিল। ব্যাংকটি তখন সৌদি সরকারের সোনার মজুদ সংরক্ষণ এবং সৌদি সরকারের পক্ষে তেলের রাজস্ব আদায় করতো। ১৯২৮ সালে বাদশা আব্দুল আজিজ সৌদি আরবের প্রথম রৌপ্য মুদ্রা প্রচলন করে যেটি মুদ্রণ ও প্রচলনের দায়িত্ব দেয়া হয় সৌদি হল্যান্ডিয়া ব্যাংককে। পরবর্তীতে, ১৯৫২ সালে সৌদি কেন্দ্রীয় ব্যাংক প্রতিষ্ঠিত হলে কেন্দ্রীয় ব্যাংকের দায়িত্ত্ব এই ব্যাংকের কাছে হস্তান্তর করা হয়। 

বর্তমানে এটি একটি আধুনিক কেন্দ্রীয় ব্যাংক হিসেবে আইরিশ ফার্ম ভিজোর দ্বারা তৈরি নিয়ন্ত্রক অবকাঠামোর মাধ্যমে কাজ করে। ২০২০ সালের মার্চ এবং এপ্রিল মাসে সৌদি কেন্দ্রীয় ব্যাংক পাবলিক ইনভেস্টমেন্ট ফান্ডে (পিআইএফ) ১৫০ বিলিয়ন সৌদি রিয়াল ($৪০ বিলিয়ন ডলার) স্থানান্তর করে। পরবর্তীতে, একই বছরের এপ্রিল মাসে ওই ফান্ডে আরও ২৫ বিলিয়ন মার্কিন ডলার এবং মে মাসে ১৫ বিলিয়ন মার্কিন ডলার স্থানান্তর করে।

কার্যক্রম
---------

কেন্দ্রীয় ব্যাংক হিসেবে সৌদি কেন্দ্রীয় ব্যাংকের অন্যতম প্রধান কার্যাবলীর মধ্যে রয়েছে জাতীয় মুদ্রা সৌদি রিয়াল মুদ্রণ ও পরিচালনা করা, বাণিজ্যিক ব্যাংকসমূহ তত্ত্বাবধান করা, বৈদেশিক মুদ্রার রিজার্ভ পরিচালনা করা, মুদ্রার মান এবং বিনিময় হারের স্থিতিশীলতা নিশ্চিত করা এবং আর্থিক ব্যবস্থার প্রবৃদ্ধি এবং স্থিতিশীলতা নিশ্চিত করা।

গভর্নরদের তালিকা
----------------

| নাম  | মেয়াদ |
| --- | --- |
| ফাহাদ আলমুবারক | ২০২১ সাল থেকে |
| আহমেদ আব্দুল করিম আল-খুলাইফি | ২০১৬-২০২১ |
| ফাহাদ আলমুবারক | ২০১১-২০১৬ |
| মুহাম্মদ আল জাসের | ২০০৯-২০১১ |
| হামাদ ইবনে সৌদ আল সায়ারী | ১৯৮৩-২০০৯ |
| আব্দুল আজিজ আল কোরাইশী | ১৯৭৪-১৯৮৩ |
| আনোয়ার আলী | ১৯৫৮-১৯৭৪ |
| রালফ স্ট্যান্ডিশ | ১৯৫৪-১৯৫৮ |
| জর্জ এ. ব্লোয়ার্স | ১৯৫২-১৯৫৪ |
|

নেতৃত্ব এবং কাঠামো
------------------

একটি পরিচালনা পর্ষদ সৌদি কেন্দ্রীয় ব্যাংকের কার্যক্রম তত্ত্বাবধান করে। পরিচালনা পর্ষদ গভর্নর, ভাইস-গভর্নর এবং বেসরকারি খাত থেকে মনোনীত তিনজন সদস্য নিয়ে গঠিত। গভর্নর এবং ভাইস-গভর্নরের মেয়াদকাল সাধারনত ৪ বছর, তবে রাজকীয় ডিক্রির দ্বারা মেয়াদ বাড়ানো যেতে পারে। অন্যান্য সদস্যদের মেয়াদকাল সাধারণত ৫ বছর, তবে এক্ষেত্রেও মেয়াদ রাজকীয় ডিক্রির দ্বারা বাড়ানো যায়। রাজকীয় ডিক্রি ব্যতীত বোর্ডের কোনো সদস্যকে অপসারণ করা যায় না।

ব্যাংকের জ্যেষ্ঠ ব্যবস্থাপনা কমিটি গভর্নর, ভাইস-গভর্নর এবং পাঁচজন ডেপুটি গভর্নর নিয়ে গঠিত।

### পরিচালনা পর্ষদ

| নাম | অবস্থান |
| --- | --- |
| গভর্নর, ড. ফাহাদ আবদুল্লাহ আলমুবারক | চেয়ারম্যান |
| ভাইস গভর্নর, আয়মান মোহাম্মদ আল-সায়ারী | সহ সভাপতি |
| হামাদ এস আল সায়ারী | সদস্য |
| খালেদ আল জুফালী | সদস্য |
| আব্দুল আজিজ বিন মুহাম্মদ আল আথেল | সদস্য |

### জ্যেষ্ঠ ব্যবস্থাপনা

| নাম | অবস্থান |
| --- | --- |
| ড. ফাহাদ আবদুল্লাহ আলমুবারক | গভর্নর |
| আয়মান মোহাম্মদ আল-সায়ারী | ভাইস গভর্নর |
| জিয়াদ বন্দর আল ইউসুফ | উন্নয়ন এবং প্রযুক্তি বিষয়ক ডেপুটি গভর্নর |
| ড. ফাহাদ ইব্রাহিম আলশাত্রী | তত্ত্বাবধানের বিষয়ক ডেপুটি গভর্নর |
| ডা. ফাহাদ আবদুল্লাহ আলদোসারি | গবেষণা ও আন্তর্জাতিক বিষয়ক ডেপুটি গভর্নর |
| আয়মান মোহাম্মদ আল সায়ারি | বিনিয়োগের জন্য ডেপুটি গভর্নর |
|
| তুর্কি ধইফাল্লাহ আল-মুতাইরি | প্রশাসনের জন্য ডেপুটি গভর্নর |

বিদেশী হোল্ডিংস
---------------

কেন্দ্রীয় ব্যাংকের কার্যাবলী ছাড়াও, সৌদি কেন্দ্রীয় ব্যাংক এসএএমএ বিদেশী হোল্ডিংস নামে সৌদি আরবের সার্বভৌম সম্পদ তহবিল নিয়ন্ত্রণ করে। তহবিলটি বিশ্বের তৃতীয় বৃহত্তম সার্বভৌম সম্পদ তহবিল, যার সম্পদ মূল্য $৭০০ বিলিয়ন ডলারেরও বেশি।

২০১৫ সালের অক্টোবরে সৌদি কেন্দ্রীয় ব্যাংকের গভর্নর ফাহাদ আবদুল্লা আলমুবারাক ১০০ জন শীর্ষ পাবলিক সেক্টর বিনিয়োগারীদের মধ্যে #২ র‍্যাঙ্কে ছিলেন।

আরও দেখুন
---------

* সৌদি আরবের অর্থনীতি
* সৌদি রিয়াল

বহিঃসংযোগ
---------

* দাফতরিক ওয়েবসাইট
* এনসাইক্লোপিডিয়া ব্রিটানিকা

তথ্যসূত্র
---------

1. 1 2
2. ↑  "Saudi Arabia's SAMA renamed Saudi Central Bank"। *www.tradearabia.com*। সংগ্রহের তারিখ ২০২১-০৯-১৩।
3. ↑  "Saudi Hollandi Bank History"। Saudi Hollandi Bank। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৬ মে ২০১৩।
4. ↑  Albert Habib Hourani; Philip Shukry Khoury (১৯৯৩)। *The Modern Middle East: A Reader*। University of California Press। পৃষ্ঠা 587। আইএসবিএন 978-0-520-08241-0।
5. ↑  "SHB Overview"। Saudi Hollandia Bank।
6. ↑  "Technology consultant of the year: Vizor Software"। ২৩ জানুয়ারি ২০১৮।
7. ↑  "SAMA Had Transferred $40 Billion to PIF, More Firepower for Market Opportunities | SWFI"। *swfinstitute.org*। সংগ্রহের তারিখ ১৩ জুন ২০২০।
8. ↑  About the SAMA SAMA
9. ↑  "Historical preview"।
10. ↑  "SAMA Management"। Saudi Arabian Monetary Agency। সংগ্রহের তারিখ ২৬ মে ২০১৩।
11. ↑  "SWFI Fund Rankings"। Sovereign Wealth Fund Institute। সংগ্রহের তারিখ ৪ সেপ্টে ২০১৪।
12. ↑  "Fahad Abdullah Al-Mubarak – Public Investor 100"। Sovereign Wealth Fund Institute। সংগ্রহের তারিখ ২৫ অক্টোবর ২০১৫।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |